
Ministru kabineta rīkojums Nr. 560
Ludzā 2022. gada 25. augustā (prot. Nr. 41 3. §)
Par nekustamā īpašuma Kalvenes ielā 14A, Aizputē, Dienvidkurzemes novadā, pārņemšanu valsts īpašumā Finanšu ministrijas valdījumā un pārdošanu
· 1. Ņemot vērā, ka Dienvidkurzemes novada pašvaldības īpašumā nodotais nekustamais īpašums (nekustamā īpašuma kadastra Nr. 6405 010 0160) – zemes vienība (zemes vienības kadastra apzīmējums 6405 010 0160) 0,016 ha platībā – Kalvenes ielā 14A, Aizputē, Dienvidkurzemes novadā (turpmāk – nekustamais īpašums),  vairs netiek izmantots Ministru kabineta 2015. gada 28. janvāra rīkojumā Nr. 35 "Par valsts nekustamā īpašuma Kalvenes ielā 14A, Aizputē, Aizputes novadā, nodošanu Aizputes novada pašvaldības īpašumā" 1. punktā minēto funkciju īstenošanai, saskaņā ar Publiskas personas mantas atsavināšanas likuma 42. panta pirmo daļu un 43. pantu pārņemt minēto nekustamo īpašumu bez atlīdzības valsts īpašumā un nodot Finanšu ministrijas valdījumā.
· 2. Finanšu ministrijai pārņemt no Dienvidkurzemes novada pašvaldības nekustamo īpašumu un normatīvajos aktos noteiktajā kārtībā nostiprināt zemesgrāmatā īpašuma tiesības uz valsts vārda Finanšu ministrijas personā.
· 3. Pēc šā rīkojuma 2. punktā minētā uzdevuma izpildes atļaut valsts akciju sabiedrībai "Valsts nekustamie īpašumi" saskaņā ar Publiskas personas mantas atsavināšanas likuma 4. panta pirmo un otro daļu, 5. panta pirmo daļu, 14. pantu un 44. panta astotās daļas 1. punktu pārdot nekustamo īpašumu izsolē.
· 4. Pircējs par nekustamo īpašumu maksā euro.
· 5. Finanšu ministrijai nodot pircējam nekustamo īpašumu 30 dienu laikā no pirkuma līguma noslēgšanas dienas, sastādot attiecīgu pieņemšanas un nodošanas aktu.

